**Проект!**

**ДОГОВОР**

**№**………………**/**………………

Днес, ……………………2015 г. , в гр. Русе, между страните:

1. **ОБЩИНА РУСЕ,** със седалище и адрес на управление: пл. „Свобода” № 6, ЕИК по Булстат: 000530632, представлявано **от ПЛАМЕН СТОИЛОВ,** в качеството му на кмет на Община Русе, наричана за краткост в този договор **ВЪЗЛОЖИТЕЛ**, от една страна

**и**

1. **………………………………………………………………………………………,** със седалище и адрес на управление: ………………………………………………., представлявано от ……………………………………………………………………., в качеството му на ……………………………………, наричано за краткост в този договор **ИЗПЪЛНИТЕЛ**

на основание **чл. 101е от ЗОП,** във връзка с проведена поръчка, възлагана чрез публична покана с предмет**: СТРОИТЕЛЕН НАДЗОР съгл.чл.168 от ЗУТ за:**

1. Oбект: Подпорна стена, намираща се в УПИ XIV-4248, кв. 770, гр. Русе, ул. „Шипка” №82
2. Обект: Благоустрояване на жилищен блок „Вида“ в ж.к. „Възраждане“, гр. Русе, се сключи настоящия договор и страните се споразумяха за следното:
3. **ПРЕДМЕТ НА ДОГОВОРА**

**Чл. 1 (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши срещу възнаграждение дейностите по **Упражняване на строителен надзор и инвеститорски контрол** за изпълнението СМР на:

1. обект: Подпорна стена, намираща се в УПИ XIV-4248, кв. 770, гр. Русе, ул. „Шипка”№82
2. обект: Благоустрояване на жилищен блок „Вида“ в ж.к. „Възраждане“, гр. Русе, съгласно офертата и техническото предложение на **ИЗПЪЛНИТЕЛЯ,** представляващи неразделна част от настоящия договор.

**(2)** Всички дейности по настоящия договор се извършват в следния обхват:

* Законосъобразно започване на СМР на обекта;
* Осигуряване съставянето на актовете и протоколите в съответствие с изискванията на Наредба № 3 (ДВ, бр. 72/2003) по време на строително-монтажните дейности;
* Изпълнение на строежите съобразно одобрените проекти, приетите оферти и графици и изискванията по чл.169, ал.1 и 2 от Закон за устройство на територията /ЗУТ/;
* Осигуряване спазването на условията за безопасност на труда, съобразно Закона за здравословни и безопасни условия на труд (ЗБУТ) и наредбите към него ;
* Недопускане увреждане на трети лица и имоти вследствие на строителството
* Контрол по опазване на околната среда по време на изпълнение на строително -монтажните дейности в съответствие със Закона за опазване на околната среда (ЗООС) и Закона за управление на отпадъците и наредбите към тях;
* Проверка на изпълнените СМР по количества и цени и подписване на протоколи за приемане на изпълнени СМР;
* Даване на инструкции за точно и качествено изпълнение на строително-монтажните дейности и взeмане на решения по технически въпроси, които не променят техническите проекти;
* Обсъждане с Проектантите и Изпълнителите на СМР на възникнали проблеми в изпълнението на СМР и решаването им, информиране на Възложителя и ДНСК за всяко нарушение на строителните нормативни разпоредби в тридневен срок след нарушението;
* Изискване изготвянето на екзекутивна и друга техническа документация по изпълнение на строително-монтажните дейности от Изпълнителя и Проектанта ако е необходимо;
* Подписване съвместно с Изпълнителите на проектирането и СМР на изготвената екзекутивна документация и нейното представяне на съответните органи съгласно чл. 175 от ЗУТ, предаване на екзекутивната документация за безсрочно съхранение на органа, издал разрешението за строеж и в Агенцията по кадастър в необходимия обем;
* Подготвяне и внасяне окончателен доклад до Възложителя и всички документи необходими за въвеждане на обектите в експлоатация;
* Изготвяне и предаване на Възложителя на технически паспорт за обекта, съгласно чл.176 от ЗУТ;

1. **ЦЕНА НА ДОГОВОРА**

**Чл. 2. (1)** Стойността на договора, съгласно приетото от **ВЪЗЛОЖИТЕЛЯ** Ценово предложение на **ИЗПЪЛНИТЕЛЯ**, представляващо неразделна част от настоящия договор, възлиза на **……………………….. /словом:………………………./ без ДДС** и **……………………. /словом:……………………………………………. с ДДС, по обекти както следва:** Oбект: Подпорна стена, намираща се в УПИ XIV-4248, кв. 770, гр. Русе, ул. „Шипка” №82………………**лева без ДДС или ………………..лева с вкл. ДДС.**

1. Обект: Благоустрояване на жилищен блок „Вида“ в ж.к. „Възраждане“, гр. Русе………………**лева без ДДС или ………………..лева с вкл. ДДС.**

**(2)** Плащанията по настоящия договор ще се извършват в български лева.

1. **НАЧИН НА ПЛАЩАНЕ**

**Чл. 3. (1)** Плащанията ще се извършват с платежно нареждане по следната сметка на **ИЗПЪЛНИТЕЛЯ**:

IBAN сметка ………………………………..

BIC код на банката …………………………

Банка: ………………………………………..

Град/клон/офис: …………………………….

**(2) ВЪЗЛОЖИТЕЛЯТ** извършва плащанията за изпълнените дейности от договора, съгласно приетата от него оферта на **ИЗПЪЛНИТЕЛЯ,** представляваща неразделна част от настоящия договор.

**(3)** ) Всички плащания се извършват с платежно нареждане по банкова сметка на **ИЗПЪЛНИТЕЛЯ** в срок до 30 (тридесет) календарни дни след представена от **ИЗПЪЛНИТЕЛЯ** на **ВЪЗЛОЖИТЕЛЯ** оригинална фактура, доклад от изпълнителя и двустранно подписан приемо-предавателен протокол между **ИЗПЪЛНИТЕЛЯ** и представители на **ВЪЗЛОЖИТЕЛЯ**  и удостоверение за въвеждане в експлоатация.

1. **СРОК НА ИЗПЪЛНЕНИЕ**

**Чл. 4 (1)** Срокът за действие на договора е за периода от началото на изпълнение на СМР до издаване на удостоверение за въвеждане в експлоатация на обекта.

**(2) ИЗПЪЛНИТЕЛЯТ** се задължава да извърши и предаде дейностите според предложената оферта и в рамките на договорения срок.

1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 5** **(1) ВЪЗЛОЖИТЕЛЯТ** има право да получи резултатите от изпълнението на договора във вида и срока, уговорени в този договор и предвидени в техническата спецификация на поръчката.

**(2)** **ВЪЗЛОЖИТЕЛЯТ** има право да получи по всяко време информация и документация от **ИЗПЪЛНИТЕЛЯ** относно степента на изпълнение на дейностите, предмет на договора;

**(3)** **ВЪЗЛОЖИТЕЛЯТ** има право да изисква всякаква информация и документация от **ИЗПЪЛНИТЕЛЯ** свързана с предмета на настоящия договор.

**Чл. 6** (**1)** **ВЪЗЛОЖИТЕЛЯТ** се задължава да заплати на **ИЗПЪЛНИТЕЛЯ** стойността на извършената работа, съгласно условията на чл. 2 и чл. 3 от настоящия договор;

1. **ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 7**. **(1)** **ИЗПЪЛНИТЕЛЯТ** има правода получи уговореното възнаграждение при условията на договора;

**(2)** **ИЗПЪЛНИТЕЛЯТ** има право да получава от **ВЪЗЛОЖИТЕЛЯ** съдействие и информация при извършване на дейностите, предмет на този договор;

**(3)** **ИЗПЪЛНИТЕЛЯТ** има право да иска от **ВЪЗЛОЖИТЕЛЯ** приемането на работата при условията и сроковете на този договор.

**Чл. 8. (1)** **ИЗПЪЛНИТЕЛЯТ** е длъжен да изпълни договора точно в съответствие с изискванията на нормативните актове .

**(2) ИЗПЪЛНИТЕЛЯТ** се задължава да извърши възложените работи, предмет на настоящия договор с грижата на добър стопанин, при спазване на изискванията за икономичност, ефикасност, прозрачност и качество, в съответствие с най-добрите практики в съответната област и в съответствие с действащото българско законодателство, техническата спецификация и офертата, при условията и сроковете на този договор;

**(3)** Единствено **ИЗПЪЛНИТЕЛЯТ** е отговорен пред **ВЪЗЛОЖИТЕЛЯ** за изпълнението на договора;

**(4) ИЗПЪЛНИТЕЛЯТ** се задължава да предприеме всички необходими мерки за избягване на конфликт на интереси, както и да уведоми незабавно **ВЪЗЛОЖИТЕЛЯ** относно обстоятелство, което предизвиква или може да предизвика подобен конфликт;

**(5)** **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** възможност да извършва контрол по изпълнението на възложената работа по всяко време;

**(6) ИЗПЪЛНИТЕЛЯТ** се задължава да не разгласява по какъвто и да е начин информацията, предоставена му от **ВЪЗЛОЖИТЕЛЯ** или станала му известна във връзка или по повод извършването на работата, предмет на този договор;

**(7)** **ИЗПЪЛНИТЕЛЯТ** се задължава да информира **ВЪЗЛОЖИТЕЛЯ** за всички пречки, възникващи в хода на изпълнението на поръчаната работа, като може да иска от **ВЪЗЛОЖИТЕЛЯ** указания за отстраняването им;

**(8)** **ИЗПЪЛНИТЕЛЯТ** се задължава да информира своевременно **ВЪЗЛОЖИТЕЛЯ** за настъпването на обстоятелства, които могат да бъдат определени като непредвидени обстоятелства;

**(9)** **ИЗПЪЛНИТЕЛЯТ** е длъжен да поддържа за срока до въвеждане на строежа в експлоатация – застраховка за професионалната си отговорност за вреди, причинени на други участници в строителството и/или на трети лица, вследствие на неправомерни действия или бездействия при или по повод изпълнение на задълженията им.

**(10)** Отговорността на **ИЗПЪЛНИТЕЛЯ** по настоящия договор за извършения строителен надзор е със срокове, съответстващи на гаранционните срокове за изпълнените СМР.

1. **ОТГОВОРНОСТИ И НЕУСТОЙКИ**

**Чл. 9 (1)** При просрочие на плащането от страна на **ВЪЗЛОЖИТЕЛЯ**, същият дължи на **ИЗПЪЛНИТЕЛЯ** неустойка в размер на 0,1% (нула цяло и един процента) от стойността на забавата, за всеки просрочен ден, но не повече от 10% от общата стойност на договора.

**(2)** Сметка на **ВЪЗЛОЖИТЕЛЯ** за възстановяване на суми и неустойки

IBAN сметка: ……………………………………………

BIC код на банката: …………………………………

Банка: ТБ Инвестбанк АД

Град/клон/офис: …………………………………………

**(3)** При разваляне на договора по реда на чл. 11, т. 3, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 20 % от стойността на договора.

**Чл. 10.** Неустойката не лишава изправната страна от правото да търси обезщетение за вреди по общия ред.

1. **УСЛОВИЯ ЗА ПРЕКРАТЯВАНЕ НА ДОГОВОРА**

**Чл. 11.** Настоящият договор може да бъде прекратен:

**1.** с изпълнение на задачите, предвидени в чл. 1;

**2.** по взаимно писмено съгласие на страните, изразено писмено;

**3.** едностранно от **ВЪЗЛОЖИТЕЛЯ,** по реда на чл. 87 от ЗЗД при неизпълнение на задълженията на **ИЗПЪЛНИТЕЛЯ,** съгласно уговореното;

**4.** при обективна невъзможност за изпълнение;

1. **НЕПРЕДВИДЕНИ ОБСТОЯТЕЛСТВА**

**Чл. 12** **(1)** Страните не отговарят една спрямо друга за неизпълнение или неточно изпълнение на свое задължение в резултат на настъпили събития, които могат да бъдат определени като непредвидени обстоятелства, в това число и за причинените от това неизпълнение вреди.

**(2)** Предходната алинея не се прилага за права или задължения на страните, които е трябвало да възникнат или да бъдат изпълнени преди настъпване на непредвидените обстоятелства.

1. **СЪОБЩЕНИЯ**

**Чл. 13 (1)** Всички съобщения, свързани с изпълнението на настоящия договор са валидни, ако са направени в писмена форма и са подписани от упълномощените лица.

**(2)** Валидни адреси и данни на страните са:

За Възложителя: гр. Русе, 7000, пл. Свобода 6, e-mail: [mayor@ruse-bg.eu](mailto:mayor@ruse-bg.eu), тел.: 082/826 100, 082/881 802, факс: 082/834 413

За Изпълнителя: ……………………………………………………………………………

**(3)** При промяна на горните данни съответната страна е длъжна да уведоми другата в тридневен срок от промяната.

**XIV. ОБЩИ РАЗПОРЕДБИ**

**Чл. 14.** Споровете по тълкуването и изпълнението на настоящия договор ще се решават доброволно между страните, а при непостигане на съгласие – по съдебен ред.

**Чл. 15.** Изменения и допълнения на този договор не могат да се правят, освен в случаите на чл. 43, ал. 2 от Закона за обществените поръчки.

**Чл. 16.** За целите на настоящия договор, страните се споразумяха, че под понятието “непредвидени обстоятелства”, ще разбират обстоятелства включително от извънреден характер, възникнали след сключването на договора, независимо от волята на страните, които не са могли да бъдат предвидени и правят невъзможно изпълнението при договорените условия.

Настоящият договор се състави и подписа в три еднообразни екземпляра – два за **ВЪЗЛОЖИТЕЛЯ** и един за **ИЗПЪЛНИТЕЛЯ**.

Неразделна част от настоящия договор са:

1. Оферта на **ИЗПЪЛНИТЕЛЯ;**
2. Техническо предложение;
3. Ценово предложение на **ИЗПЪЛНИТЕЛЯ;**
4. Задание за обществена поръчка;

**ВЪЗЛОЖИТЕЛ: ИЗПЪЛНИТЕЛ:**